
U skladu sa odredbama Uredbe MF-br. 05/2017 o izmeni i dopuni Uredbe MF-br. 01/2016 o upravljanju fondovima pozajmljivanja, izmenjen i dopunjen Uredbom MF-br. 03/2017, Zakona br. 03/L-175 o javnim dugovima (Službeni list Republike Kosovo, br. 65, 5. februar 2010. godine), Ministarstvo trgovine i industrije objavljuje:                                                                                        


Objava interesovanja za poziciju 

Koordinator jedinice za sprovođenje projekta 
„Konkurentnost i spremnost za Izvoz“  
(P152881)



UVODNA INFORMACIJA 
Vlada Kosova je blisko sarađivala sa Svetskom Bankom na pripremanju projekta Konkurentnost i spremnost za izvoz. Projekat će imati 15.3 miliona dolara (ekvivalentna vrednost u evrima) i njegov razvojni cilj (RC ili na engleskom PDO-Project Development Objective) će biti podrška sertifikovanja proizvoda za izvozna tržišta, jačanje kapaciteta kompanija orijentisanih ka izvozu kao i smanjenje troškova inspekcije poslovanja. Projekat ima dve komponente: 1. Unapređenje poslovnog okruženja i spremnost za izvoz; 2. Podrška oko sprovođenja i koordinacije projekta. 

Ministarstvo trgovine i industrije (MTI) će biti odgovorno za sprovođenje projekta. Jedinica za sprovođenje projekta (JSP) će biti osnovana u MTI. JSP će pružati podršku MTI-u u efektivnom i pravovremenom sprovođenju projekta. JSP će biti odgovoran za podržavanje Ministarstva u svim procedurama nabavke, finansijskom upravljanju, nadgledanju i procenjivanju kao i izveštavanju o korišćenju fondova za sprovođenje projektnih aktivnosti. 



CILJ ZADATKA 
Glavni cilj ove pozicije je pomaganje odgovornim jedinicama MTI-a na sprovođenju planiranih aktivnosti za sprovođenje projekta u potpunom skladu sa odredbama Finansijskog sporazuma koji je potpisan između IDA (Svetska Banka) i Vlade Kosova kao i procedurama koje su opisane u Projektnom operativnom priručniku (POP).

DELOKRUG RADA 

Obaveze i odgovornosti: 
Koordinator projekta će nedeljno izveštavati kod generalnog Sekretara MTI-a i tima Svetske Banke o toku sprovođenja projektnih aktivnosti. Pod nadzorom i rukovodstvom generalnog Sekretara MTI-a, Koordinator projekta (KP) će biti odgovoran za sledeće zadatke:
· Koordiniše pripremanje aktivnosti koje se odnose na odgovornosti MTI-a, uključujući, ali ne ograničavajući se na, podržavanje pripremanja Operativnog projekta (npr. raspored sprovođenja, plan nabavke i tabele troškova) i podržavanje Generalnog sekretara u nadgledanju pripremanja i koordinacije unutar MTI-a i drugih aktera.
· Koordiniše svakodnevno upravljanje sprovođenja aktivnosti Projekta u skladu sa Projektnim Operativnim Priručnikom i pravilima i procedurama Svetske Banke i u bliskoj koordinaciji sa Odeljenjima i agencijama MTI-a.
· Nadgleda rad službenika za finansije i nadgledanje, Službenika za nabavke koji podržava sprovođenje projekta, radi osiguranja usklađenosti sa Dokumentima sprovođenja projekata i sa pravilima i procedurama Svetske Banke, uključujući pripremanje finansijskih izveštaja i druga tražena izveštavanja kao što je navedeno u Sporazumu o zajmu i Dokumentu o procenjivanju projekta.
· Organizuje planirane mesečne sastanke i ad hoc sastanke, po potrebi, sa relevantnim osobljem MTI-a i relevantnim institucijama, priprema zapisnik sa sastanaka sa naredim dogovorenim koracima, kao i prati naredne korake radi osiguranja sprovođenja aktivnosti na pravom putu.
· Ažurira godišnji plan sprovođenja u saradnji sa odeljenjima MTI-a, opštinama i drugim srodnim institucijama koja su obuhvaćena u sprovođenju projekta; blisko se koordiniše sa Odeljenjem za budžet i finansije kako bi se osigurali da su raspored implementacije i tabela rashoda u skladu sa SOR-om i godišnjim budžetima.
· Treba da osigura da se neophodni podaci prikupljaju od strane službenika za finansije i nadgledanje iz relevantnih odeljenja MTI-a, nadgleda pokazatelje matrica rezultata Projekta kao što je određeno u Dokumentu za procenu projekta.
· Pomaže i upućuje odeljenjima MTI-a u sprovođenju relevantnih komponenti u pripremanju projektnih zadataka i tehničkih specifikacija, nadgleda pripremanje neophodne dokumentacije javnih nabavki radi osiguranja tehničke pomoći za neophodne robe i usluge.
· Svake godine priprema tromesečne izveštaje o nadgledanju napretka, koordinirajući inpute od osoblja koji rade u svakoj oblasti koja je od značaja za projekat i druge relevantne aktere.
· Organizuje sastanke Upravnog Odbora Projekta i priprema neophodnu dokumentaciju za ove sastanke.
· Doprinosi bilo kojem drugom zadatku u vezi sa sprovođenjem Projekta kada zahtev dolazi od strane Ministra ili zamenika Ministra trgovine i industrije, Generalnog sekretara, tehničkih odeljenja ili drugih srodnih institucija.

TRAJANJE I PLAĆANJE 

Pokušaće se da se sa radom koordinatora počinje 1. marta 2018. godine. Koordinator će raditi punim radnim vremenom. Planirano je da Ugovor bude u skladu sa trajanjem projekta (2018-2021), na osnovu dobrog ocenjivanja godišnjeg učinka i probnog rada od jedne (1) godine.
Koordinator će voditi tačne podatke o vremenu provedenom u Projektu i o njegovim/njenim troškovima (kao što je ovlašćen/a ugovorom). Pre svake isplate, Generalni sekretar MTI-a treba da odobri kvalitet obavljenog rada od strane Koordinatora Projekta. Koordinator će redovno komunicirati sa Generalnim sekretarom i Divizijom za budžet i finansije MTI-a. Klijent će obezbediti neophodan prostor za kancelariju i opremu za obavljanje poslova.
[bookmark: _GoBack]Plata: 1,200.00 evra/mesečno.


KVALIFIKACIJA 
· Master ekonomije, prava ili relevantnih oblasti.  
· Treba dokazivati najmanje osam (8) godina menadžerskog iskustva, četiri (4) godine iskustva u upravljanju projektima (uključujući upravljanje osobljem); 
· Iskustvo u sektoru ekonomskog razvoja na centralnom i lokalnom nivou će predstavljati prednosti, kao što je i poznavanje pitanja zapošljavanja i razvoja privatnog sektora na Kosovu.
· Znanje u upravljanju nabavkama i finansijama; 
· Dokazi o sposobnosti izveštavanja (primeri izveštavanja se takođe mogu tražiti); 
· Veoma dobro poznavanje engleskog jezika, u pisanju i govoru; 
· Odlične komunikacione veštine i timski rad; 
· Osnovno poznavanje računara i poznavanje programa MS Office. 







PODNOŠENJE ZAHTEVA 

Dokumentacija: CV, diploma, potvrda o radnom iskustvu, drugi kvalifikacioni dokazi i prateća dokumentacija se trebaju dostaviti Diviziji za ljudske resurse, na adresi: Ul. „Muharrem Fejza“ b.b. 10000 Priština, svakog radnog dana od 8:00 - 16:00 časova ili na e-mail adresi samire.f.zefaj@rks-gov.net.

Aplikacije se mogu preuzeti sa zvanične veb stranice Ministarstva www.mti.rks-gov.net ili u Diviziji za ljudske resurse. 

Za detaljnije informacije možete kontaktirati broj telefona 038-200 36-578. 

Krajnji rok za podnošenje aplikacija je petnaest (15) dana od dana objavljivanja. Aplikacije podnete nakon roka i nepotpune aplikacije će biti odbijene.

